

הכנסת

לכבוד

יו"ר הכנסת, ח"כ יולי יואל אדלשטיין

אדוני היושב ראש,

אבקש להעלות על סדר יומה של הכנסת הצעה דחופה בנושא:

הכרזת סכסוך עבודה של מורי תוכנית היל"ה מול מעסיקם רשת עתיד

דברי הסבר:

מורי תוכנית היל"ה, תוכנית הנותנת מענה חינוכי טיפולי לנוער בסיכון הכריזו על סכסוך עבודה מול מעסיקם רשת עתיד. מורי היל"ה המועסקים כמורי קבלן
על ידי רשת עתיד סובלים מזה תקופה, מהפרה של זכויותיהם הסוציאליות פיטורים שרירותיים ופגיעה בביטחון התעסוקתי של המורים.
מתחילת שנת הלימודים נסגרו חמישה מרכזי היל״ה ופוטרו עשרה מורים, ועבור עוד כמה מורים היקף ההעסקה צומצם.

לא די שפעולות אלו פוגעות בזכויותיהם של מורי היל"ה, הן גם מחבלות קשות ביכולת שלהם למלא את חובותיהם כלפי התלמידים. מורים הסובלים מחוסר ביטחון תעסוקתי, מחשש מתמיד מפיטורים, מהעסקה פוגענית, יתקשו למלא את תפקידם באופן מיטבי, דבר שנושא השלכות חמורות במיוחד כאשר מדובר בנוער בסיכון.

לאור האמור לעיל, אבקש לקיים דיון דחוף בנושא במליאת הכנסת.

בכבוד רב,

חברת הכנסת אורלי לוי אבקסיס